KSL โบรกฯอัพกำไรปี 64 โตแตะ 862 ล้านบาท แนะซื้อเคาะเป้าสูง 3.50 บ.
KSL โบรกฯอัพกำไรปี 64 โตแตะ 862 ล้านบาท แนะซื้อเคาะเป้าสูง 3.50 บ.
24 มี.ค. 2564

บล.ฟินันเซีย ไซรัส ระบุในบทวิเคราะห์วันนี้(24 มี.ค. 2564) จากประชุมนักวิเคราะห์ล่าสุด บริษัทได้ล็อกราคาขายน้ำตาลส่งออก ล่วงหน้าปีนี้ไปแล้ว 75%-80% ที่ราคาขายเฉลี่ย โต 28%  เทียบช่วงเดียวกันของปีก่อนซึ่งจะสามารถ ชดเชยปริมาณขายน้ำตาลที่คาดลดลงตามปริมาณอ้อยไทยได้ทั้งหมด และด้วยแนวโน้มอัตรากำไรขั้นต้นในไตรมาส 1/2564 ที่ดูดีกว่าที่เคยคาด
โดยได้ปรับเพิ่มกำไรสุทธิปี 2564 ขึ้นโต 36% เป็น 862 ล้านบาท พลิกจากที่ขาดทุนปีก่อน และปรับเพิ่มราคาเป้าหมายเป็น 3.5 บาท แต่ยังแนะนำเก็งกำไรตามเดิม ตามราคาน้ำตาลตลาดโลก ซึ่งมองว่ายังมีทั้งปัจจัยบวกและลบต่อราคาน้ำตาลโลก ในช่วงครึ่งหลังปี 2564 โดยต้องติดตามทั้งคาดการณ์ผลผลิตของบราซิล (ส่งออกน้ำตาล อันดับ 1 ของโลก) ที่อาจลดลง ในขณะที่คาดการณ์ผลผลิตของไทย (ส่งออก อันดับ 2 ของโลก) จะกลับมาเพิ่มขึ้นในปี 2565